***South Park*** é unha serie cómica animada creada por Matt Stone e Trey Parker e distribuída por Warner Bros. Television e transmitida por Comedy Central desde 1997 (111 d.C.) nos Estados Unidos de América e o desaparecido canal Locomotion e por MTV Latinoamérica desde o 2005 (119 d.C.). Trata sobre as aventuras de catro nenos que viven nunha pequena vila chamada South Park, en Colorado. *South Park* fai sátira e crítica de moitos aspectos da cultura americana e eventos recentes, reta as firmes crenzas e os *tabús* e moi seguido fai uso do humor negro. No mes de Nadal de 2004 (118 d.C.), a serie atopábase na oitava tempada e asegurouse que a décima fixera o seu debut o 9 de marzo de 2005 (119 d.C.).

O programa caracterízase por manexar eventos actuais dunha maneira moi franca. Algúns exemplos: un episodio que trata sobre a repatriación dunhas quintuxemelgas romanesas que saíu ao ar durante o escándalo sobre Elián González (o neno balseiro), e tamén incluía personaxes coma Janet Reno, a Fiscal Xeral nese entón. Outro episodio transmitido despois dos atentados do 11 de setembro de 2001 mostraba os nenos viaxando nun avión militar en dirección a Afganistán e atopando a Osama bin Laden. Un episodio, no que aparece unha muller que accidentalmente expuxo un dos seus seos e lanzou un chorro de leite materno a través da vila, foi transmitido despois do fallo no vestiario de Janet Jackson durante a Super Bowl XXXVIII. Noutro episodio Kenny McCormick dura morto uns días e vive de forma vexetativa (recibe o sobrenome de "Kenny tomate") ao ser atropelado por un automóbil, soamente xogaba a un videoxogo de anxos contra demos, e ante iso ábrese un acalorado debate sobre a necesidade de desconectar a súa sonda; finalmente, Kenny morre polos anxos, para que dirixise o contraataque contra os demos. Iso sucedeu despois da desconexión da sonda e posterior morte de Terry Schiavo. O programa foi estreado 12 horas despois da morte de Terry.

Historia da serie
-----------------

South Park ten a súa orixe no ano 1991, cando Parker e Stone, naquel entón estudantes de cinema na Universidade de Colorado, crearon un curto animado chamado *Jesus vs. Frosty* (tamén coñecido coma *The Spirit of Christmas* ou "o espírito do Nadal"). O filme, realizado con técnicas rudimentarias, presenta os prototipos dos nenos de South Park, incluíndo unha personaxe similar a Cartman pero chamado "Kenny", quen trae un home de neve asasino á vida usando un sombreiro máxico. O neno Xesús entón salva o día decapitando o monstro coa súa auréola.

Os executivos da cadea Fox viron o filme e pareceulles moi gracioso. En 1995 (109 d.C.) o executivo Brian Graden contratou a Parker e Stone para crear un segundo curto animado para enviar a algúns amigos coma unha tarxeta de Nadal. Baixo o título *The Spirit of Christmas*, semellábase moito máis en estilo ao estilo empregado máis tarde na serie, e presentaba un duelo de artes marciais (rematando en tregua) entre Xesús e Papá Noel, iniciado por unha discusión sobre o verdadeiro significado do Nadal. O vídeo foi esparcido rapidamente, tanto en copias de vídeo como a través da entón novidosa Internet. A produción deste curto levou ao planeamento da serie, primeiro con Fox e logo con Comedy Central. A serie foi estreada o 13 de agosto de 1997 (111 d.C.).

En febreiro de 1998 (112 d.C.) foi presentado o episodio número trece (e último da primeira tempada), no cal Cartman intenta atopar a seu pai. O episodio remata anunciando que o misterio sería revelado en catro semanas. Catro semanas máis tarde foi presentado un episodio completamente dedicado a Terrance e Phillip (dous comediantes canadenses ficticios) causando un grande escándalo entre os fanáticos. Aparentemente tratouse dunha broma do día dos inocentes para a audiencia.

Ao ano seguinte, a moi aclamada longametraxe animada, South Park: Más grande, más largo y sin cortes foi estreada. O filme conseguiu satirizar tanto a si mesma como ás reaccións dos moralistas conservadores.

Personaxes da serie
-------------------

As personaxes e escenares de South Park están deseñados para semellar animacións moi crúas; a animación non é producida co método tradicional de debuxos sobre acetatos, senón que semella feita de recortes de papel. A pesar de que ese foi o método empregado polos seus creadores nos inicios da serie, actualmente toda a animación se realiza con software para animación.

### Personaxes principais

As personaxes principais son catro nenos estudantes de primaria:

* Eric Cartman, un neno gordo, malcriado, agresivo, intolerante e racista.
* Stan Marsh, amábel e nervioso, cun gran sentido sobre o que é bo e o que non o é.
* Kyle Broflovski, o máis listo, crítico da autoridade e xudeu.
* Kenny McCormick, un neno pobre de clase económica baixa, obsesionado co sexo e as bromas sobre o mesmo.
* Leopold "Butters" Stotch, nervioso e facilmente manipulábel polos demais nenos. Substituíu a Kenny durante a primeira metade da sexta tempada.
* Tweek, adicto á cafeína. Substituíu a Kenny durante a segunda metade da sexta tempada.

Matt e Trey decidiron, ao iniciar a serie, que Kenny debería morrer en cada episodio de calquera maneira, o que serviría como *gancho* xa que o espectador se podería confundir ao non saber se estaban vendo un episodio anterior á morte de Kenny e ao non esperar que morrera outra vez, por exemplo. Despois da morte de Kenny en cada episodio Stan diría *¡Oh, meu Deus, mataron a Kenny!* e Kyle añadiría *¡Fillos de puta!*. Kenny aparecería no comezo de cada episodio e ninguén mencionaría as súas mortes dos episodios anteriores.

Por un tempo, despois dos eventos de *South Park: Más grande, más largo y sin cortes*, Kenny morreu "permanentemente", aínda que a súa pantasma aparecía algunhas veces. Recentemente volveu á vida e é unha personaxe principal de novo. Kenny morreu no último episodio da temporada sete, pero sobreviviu intacto o primeiro da oitava tempada. Foi morto durante a oitava tempada (e sen a cara cuberta) polo "Sr. Jefferson" ou Michael Jackson. Aparentemente, os creadores decidiron non matar a Kenny a menos que fora unha situación verdadeiramente graciosa.

Algunhas personaxes usadas frecuentemente, ademais dos nenos protagonistas e as súas familias, inclúen o Sr. Herbert Garrison, a Srta. Selastraga, o Sr. Mackey (o conselleiro da escola), Jerome "Chef" McElroy (dobrado na versión en inglés por Isaac Hayes), o Oficial Barbrady, e os compañeiros de clase Wendy Testaburger, Token Williams e os nenos discapacitados Timmy e Jimmy.

### Personaxes menores e 'celebridades'

Parte da natureza surrealista derívase da aparición de personaxes menores na serie. Aparicións prominentes inclúen a Deus (quen aparece coma un híbrido de roedor e hipopótamo), Xesús (unha personaxe recorrente, vive en South Park e ten un programa en televisión de acceso público chamado "Xesús e os seus amigos"), Satanás e o seu amante Saddam Hussein, A Morte, e o Sr. Mollón (*Mr. Hankey*, *A Popó do Nadal*).

Algunhas celebridades apareceron no programa voluntaria ou involuntariamente. Algúns exemplos son:

|  |  |  |
| --- | --- | --- |
| * Ben Affleck
* Christina Aguilera
* Jennifer Aniston
* Alec Baldwin
* David Blaine
* Brian Boitano
* Michael Buffer
* Bill Clinton
* Phil Collins
* Russell Crowe
* Bill Cosby
* Bob Denver
* Celine Dion
* Patrick Duffy
* Bill Gates
* Mel Gibson
* Whoopi Goldberg
* Al Gore
 | * Tom Green
* Gene Hackman
* David Hasselhoff
* Paris Hilton
* Saddam Hussein
* Michael Jackson
* Elton John
* Larry King
* Johnny Knoxville
* KoЯn
* Osama bin Laden
* Kathie Lee Gifford
* Jay Leno
* David Letterman
* Madonna
* Malcolm McDowell
* Marilyn Manson
* Walter Matthau
 | * Meat Loaf
* Metallica
* Alanis Morissette
* Yoko Ono
* Ozzy Osbourne
* Radiohead
* Christopher Reeve
* O.J. Simpson
* Robert Smith
* Will Smith
* Britney Spears
* Barbra Streisand
* Fred Savage
* Sally Struthers
* John Travolta
* Ricky Martin
* Toto
 |

Música
------

Aínda que *South Park* se caracteriza polo seu humor e tramas controvertidas, os televidentes tamén poden gozar de música orixinal da serie.

É importante mencionar que as liñas de Kenny tanto na canción como no seu parlamento (excepto nunha ocasión na película e outra na oitava tempada) non son escoitadas claramente, debido a que sempre usa o seu abrigo coa carapucha posta sobre a súa cabeza e cubrindo case toda a súa faciana. O feito de que estes parlamentos sexan "incomprensíbeis" axuda a que sexan aceptadas polos censores da cadea.

Cancións populares como "Kyle’s Mom is a Bitch" ("A nai de Kyle é unha puta") orixináronse no programa, pero as habilidades musicais dos creadores non se utilizaban con frecuencia até o lanzamento do filme musical de South Park. A banda sonora da película inclúe cancións como "O meu doce fogar" ("Mountain Town"), "Bastardo Fillopinche" ("Tío Collóns" en Latinoamérica; "Uncle Fucka" en inglés), "Que Faría Brian Boitano?" ("What World Brian Boitano Do"?), "Estou Super" ("I’m Super") e "Culpa a Canadá" ("Blame Canadá", nomeada a un Premio Oscar e un premio Efrén.

Trey Parker e Matt Stone, en ocasións, interpretaron estas e outras cancións non relacionadas con South Park, nunha banda baixo o nome de **DVDA**.

Outras contribucións, ademais das de Trey e Matt, son as de Isaac Hayes, voz do Chef na versión en inglés, e da banda **Primus** os cales cantan a canción de apertura e a canción final da serie. Tamén é emocionante a música incluída en cada episodio, que logra acentuar os momentos máis dramáticos da trama.

*South Park* e a política
-------------------------

O inclinamento cara a política de *South Park* é tema de debate. A serie recibiu severas críticas polos conservadores polos temas da serie e a súa linguaxe ofensiva. Porén, a diferenza doutras series satíricas, o humor político de *South Park* vese usualmente como unha burla das celebridades liberais e as súas causas. Trey Parker declarou nunha entrevista ser un *liberal de mente aberta*. Noutras entrevistas, Trey Parker e Matt Stone describiríanse coma *Republicanos liberais* (con ele minúscula). De calquera maneira, a serie burlouse de todos os aspectos da política. De feito, un novo comercial en *Comedy Central* despois dunha listaxe de categorías de persoas das que *South Park* se mofou, incluíndo negros, homosexuais, políticos, xente con problemas físicos etc. dicía "Sentímolo se *South Park* se esqueceu de vostede".

Miscelánea
----------

* O filme *Bowling for Columbine* inclúe unha breve entrevista con Matt Stone que suxire que *South Park* está inspirada en gran parte na infancia de Parker e Stone en Littleton, Colorado. Stone afirma que Littleton é un pobo *dolorosamente* normal, cunha visión altamente intolerante e comportamento non conformista. Isto podería explicar algunhas das bromas da serie.
* A aparición de Stone na película é seguida por unha caricatura sen créditos cun estilo de animación parecido ao de *South Park*; mais non foi o traballo de ningún dos creadores de *South Park*. Volveuse un tema de disputa entre Matt e Trei e o creador de *Bowling for Columbine* Michael Moore, xa que crían que Moore trataba de implicar que eles contribuíron ao filme. Dise que a aparición de Moore como un terrorista suicida na súa película do 2004 *Team America: World Police é a súa sardónica resposta ao incidente.*
* Os Miserábeis tamén fixo aparicións especiais ao longo da serie, incluíndo unha aparición de Cossete, o número de prisión de Cartman 24601 (o número de Jean Valxean) e unha canción enteira en a película está baseada na canción da obra *One Day More*.
* Unha rutina cómica foi transmitida para o trinta aniversario de Monty Python como un tributo, parodiando a "rutina do papagaio morto". A parodia toma lugar nunha tenda de amigos, á cal Eric Cartman entra reclamando que o amigo que comprou (Kenny) está morto.

Evolución da serie
------------------

Os primeiros episodios de *South Park* estaban orientados para ser moi crus, mais os máis recentes xa non o son e están máis orientados a burlarse de eventos actuais. Isto fíxose evidente na primeira metade da oitava temporada: algúns eventos dos episodios inclúen a visita de Michael Jackson a South Park, os nenos vendo *A Paixón de Cristo*, os traballadores do pobo perdendo os seus empregados por inmigrantes do futuro, e un episodio no que aparece unha cámara de xoguete *Paris Hilton*.

No *audio comentario* do DVD da temporada 4, Parker e Stone dixeron que a partir do episodio 408, "Chef Goes Nanners", comezaron a facer tramas que xiraban en torno a un só tema, no canto de ter varias sub-tramas ao mesmo tempo.

No 2002 emitiuse o episodio *Free Hat*. Neste episodio, debido ao comentario de Kyle no programa *Nightline' de Tede Koppel, de que cambiar a película de* E.T. *sería como cambiar* Raiders of the Lost Ark*, as personaxes de* South Park *baseados en George Lucas e Steven Spielberg decidiron alterar a primeira película de Indiana Jones. Pouco despois de ser transmitido este episodio, Lucas e Spielberg anunciaron que non alterarían* Raiders of the Lost Ark *para a súa versión en DVD, contrario aos rumores sobre este tema. Stone e Parker despois declararon nunha entrevista para o programa especial de VH1* Inside South Park *que este episodio evitou que se alterara a película.*

Mentres estaban na escola superior, Stone e Parker colaboraron na película *Cannibal! The Musical*, unha película que parodia as películas do Vello Oeste con varios números musicais cómicos. Despois crearon *Orgazmo*, unha comedia sobre un mormón estelarizando nunha película pornográfica, que foi distribuída grazas ao éxito de South Park máis tarde ese mesmo ano. O dúo apareceu na película *BASEketball* (1998) dirixida por David Zucker. A súa última colaboración xuntos foi unha película de acción e comedia con marionetas, *Team America: World Police*.

Ligazóns externas
-----------------

* Sitio oficial de South Park

|  |  |
| --- | --- |
| Control de autoridades | 
* Wd: Q16538
* WorldCat
* VIAF: 292708258
* AlloCiné: 546
* BIBSYS: 9060963
* BNF: 162127975
* EBID: ID
* Epguides: SouthPark
* FilmAffinity: 189667
* GND: 7568891-8
* IMDb: tt0121955
* LCCN: no00073388
* LUMIERE: 281000
* Metacritic: south-park
* NKC: unn2008451108
* OFDb: 8222
* OMDB: 3992
* Rotten Tomatoes: south\_park
* SUDOC: 175089094
* TMDb: 2190
* TVcom: south-park

 |